„Expuși la contaminare”: Sportivii nord-coreeni premiați la JO ar putea fi pedepsiți de Kim Jong Un pentru că au zâmbit într-un selfie
Momentul deosebit când sportivii nord-coreeni din competiția de tenis de masă de la Jocurile Olimpice de la Paris s-au pozat împreună cu rivalii lor din Coreea de Sud s-ar putea transforma într-un coșmar pentru medaliații cu argint din proba de dublu mixt. Cei doi sportivi din Coreea de Nord au fost criticați că au zâmbit în poza de grup și vor fi supuși unei „evaluări ideologice” pentru a fi „curățați de expunerea la contaminare”, potrivit publicației DailyNK din Seul.